Tempio

La tempio (, plurale , adjektive ) estas flanka regiono de la kapo, inter la okulo kaj la orelo. Batoj kontraŭ tiu parto de la kranio estas aparte damaĝaj, ĉar sub la krania osto tiuregione situas la meza kaj interna partoj de la orelo kaj kompreneble la cerbo. La germana termino "" (de la vorto "", dormo) aludas al tio, ke la dormanto kuŝas aparte sur tiu kapoparto.

 Anatomio 
La tempia regiono () karakteriziĝas de la anatomiaj detaloj de la tempia osto (latine ). Temas pri la malantaŭa parto de la arko zigoma () kaj la tempia fosaĵo (). En la fosaĵo situas unu el la muskoloj necesa por maĉado, la tempia muskolo (). Apud la tempia osto ankaŭ la granda alo de la sfenoida osto () konsistigas la ostan strukturon de la regiono.

La nervoj de la regiono estas la orelo-tempia nervo () kaj la zigomo-tempia branĉo () de la zigoma nervo (). La tempia muskolo ricevas siajn impulsojn de la profundaj tempiaj nervoj () de la mandibla nervo ().

La surfacaj partoj de la tempia regiono ricevas arterian sangon kaj do oksigenon de la surfaca tempia arterio (), branĉo de la ekstera karotida arterio (). La profundaj partoj ricevas arterian sangon de la profundaj tempiaj arterioj (), kiuj estas branĉoj de la makzela arterio ().

 "Grizaj tempioj" 

La esprimo "grizaj tempioj" ne aludas al la tempio mem, sed nur al la harkoloro en tiu kapoparto, kiu dum la proceso de aĝiĝo aparte ĉe viroj komencas griziĝi ĉi-tie. Laŭ iuj homoj tiuj grizaj tempioj asociigas iuspecan vivosperton kaj patrecan zorgon pri la proksimaj homoj; objektive ili simple estas signo de aĝiĝo kaj forkonsumiĝo de iu mineraloj el la homa korpo.

Kategorio:Anatomio